Knutsliøya naturreservat

Knutsliøya naturreservat er et naturreservat i Sunndal kommune. Det består av et område rett øst for Grøa i bunnen av dalen langs Driva. Området ble vernet 27. juni 2003. Reservatet inngår i verneplan for edelløvskog/rike løvskoger. Bruk av sykkel, hest og kjerre og riding utenom eksisterende veier er forbudt. Verneforskriften sier at formålet med vernet er «å ta vare på eit frodig skogsområde langs elva Driva med innslag av varmekjær vegetasjon med det naturlege plante- og dyrelivet. Av spesielle kvalitetar kan nemnast at området har stor tettleik av holerugande fugl.» Arter som har vært funnet i reservatet inkluderer trollbær, storklokke, myske, kratthumleblom, ormetelg, krattmjølke, hengeaks, lundrapp, vårkål, firblad og maigull. Referanser